
DR 31.10.2016                                                                                                                                                   23               

 

Dato’ Sri Hasan bin Malek [Kuala Pilah]: Oh. Gulung, okey. Ingin saya tegaskan 
di sini sesebuah kerajaan itu akan kuat dengan dasar-dasar yang berkesan. Bukanlah 
hanya ditentukan oleh pimpinan politik tetapi juga dibantu oleh kakitangan awam yang 
profesional. Tugas dan tanggungjawab mereka adalah sama sekali berbeza dengan sektor 
swasta. Mereka adalah tiang pentadbiran kerajaan dan pelaksana yang setia kepada 
kerajaan. Ukuran kejayaan bukan dengan wang ringgit semata-mata tetapi apabila kita 
dapat melihat tanah air yang tercinta ini terus dapat dimajukan dan rakyat sejahtera di 
dalamnya. 

Timbalan Yang di-Pertua [Datuk Seri Dr. Ronald Kiandee]: Masa habis Yang 
Berhormat. 

Dato’ Sri Hasan bin Malek [Kuala Pilah]: Inilah semangat yang pernah 
ditanamkan oleh Allahyarham Tun Abdul Razak iaitu ayahanda kepada Perdana Menteri 
kita. Akhir kata, perpaduan sebenar kita diuji bukan ketika di waktu senang. Kekuatan 
sebenar kita hanyalah bermakna apabila kita dapat melepasi tempoh-tempoh sukar 
ekonomi. Laksana pepatah petitih orang tua-tua, “Tidak terasah batu sepulau dan hendak 
bermajlis di tepi air. Hendak mendesa di perut kenyang.” Marilah kembali bahu-membahu 
dalam menjayakan agenda negara kita. 

Semoga Bajet 2017 ini dilimpahi rahmatnya dan membawa sejahtera kepada 
semua rakyat, Ahli-ahli Yang Berhormat. Tuan Yang di-Pertua, ada lagi beberapa perkara 
yang saya hendak sebutkan. Akan tetapi oleh kerana masa tidak mengizinkan insya-Allah 
ruang lain akan saya kemukakan.  

Tuan Yang di-Pertua, saya mohon menyokong. Terima kasih. 

Timbalan Yang di-Pertua [Datuk Seri Dr. Ronald Kiandee]: Terima kasih Yang 
Berhormat. Yang Berhormat Gelang Patah. 

 

11.56 pg. 

Tuan Lim Kit Siang [Gelang Patah]: Tuan Yang di-Pertua, sebagai Ahli Parlimen 
Dewan Rakyat yang paling lama setelah berkhidmat selama lebih 43 tahun dalam 10 
penggal daripada 13 penggal sejak 1969 sehingga kini kecuali dalam Parlimen Kesembilan 
pada November 1999 hingga 2004. Saya amat sedih untuk mengumumkan bahawa 
sepanjang 43 tahun ini, saya tidak pernah berasa begitu malu dan marah melihat keadaan 
negara yang menjadi satu-satunya cinta hati dan patriotisme, yang saya rela berkorban apa 
sahaja termasuk jiwa raga telah jatuh ke tahap yang begitu teruk sehingga menteri-menteri 
dan Ahli-ahli Parlimen langsung tidak tersinggung apabila dunia menggelarkan negara 
sebagai kleptokrasi global... [Tepuk] 

Apa yang telah berlaku kepada Malaysia? Adakah para Menteri dan Ahli-ahli 
Parlimen di Dewan Rakyat dan pemimpin-pemimpin negara ini telah betul-betul kehilangan 
moral kompas. Walaupun Ahli-ahli Parlimen bermula dengan doa sebelum setiap sidang 
Parlimen. Adakah doa ini telah kehilangan ertinya? Adakah kita telah menjadi munafik 
sehingga habis terlupa doa yang kita baca di setiap pembukaan sidang Parlimen sehingga 
kita langsung tidak terganggu atau berasa malu atau marah, negara yang dikenali dunia 
sebagai sebuah kleptokrasi global. Sebuah negara yang diperintah 3P iaitu pencuri, 
perompak, penyamun... [Tepuk] 

Apa itu kleptokrasi? Ia ditakrifkan sebagai pemerintahan oleh pencuri atau 
sekumpulan pencuri. Adakah begini akhirnya apa yang kita cita-cita dan impikan oleh bapa-
bapa merdeka dan bapa-bapa Malaysia, Tun Abdul Rahman, Tun Razak, Tun Tan Sri 
Hussein, Tun Sambanthan, Tun Fuad, Tun Mustapa, OKK Sundang, Temenggung Jugah, 
Datuk Haji Openg, Ong Kee Hui, Ling Beng Siew dan James Wong ketika Malaya mencapai 
kemerdekaan pada tahun 1957 dan Persekutuan Malaysia ditubuhkan pada 1963. 

Adakah kita boleh berasa bangga bahawa Malaysia kini dikenali dunia sebagai 
negara ditadbir pencuri, perompak dan penyamun? Jika Malaysia tidak sepatutnya dikenali 
dunia sebagai kleptokrasi global maka pemimpin-pemimpin dan institusi-institusi Malaysia 
bermula dengan Kabinet dan Parlimen mesti menolak dan membantah secara jelas agar 
dapat didengari di seluruh dunia bahawa fitnah dan nista terhadap nama baik negara dan 
reputasinya adalah salah dan tidak berasas. 



Dato' Sri Hasan bin Malek [Kuala Pilah]: Oh. Gulung, okey. Ingin saya tegaskan di sini sesebuah kerajaan itu akan kuat dengan dasar-dasar yang berkesan. Bukanlah hanya ditentukan oleh pimpinan politik tetapi juga dibantu oleh kakitangan awam yang profesional. Tugas dan tanggungjawab mereka adalah sama sekali berbeza dengan sektor swasta. Mereka adalah tiang pentadbiran kerajaan dan pelaksana yang setia kepada kerajaan. Ukuran kejayaan bukan dengan wang ringgit semata-mata tetapi apabila kita dapat melihat tanah air yang tercinta ini terus dapat dimajukan dan rakyat sejahtera di dalamnya. Timbalan Yang di-Pertua [Datuk Seri Dr. Ronald Kiandee]: Masa habis Yang Berhormat. Dato' Sri Hasan bin Malek [Kuala Pilah]: Inilah semangat yang pernah ditanamkan oleh Allahyarham Tun Abdul Razak iaitu ayahanda kepada Perdana Menteri kita. Akhir kata, perpaduan sebenar kita diuji bukan ketika di waktu senang. Kekuatan sebenar kita hanyalah bermakna apabila kita dapat melepasi tempoh-tempoh sukar ekonomi. Laksana pepatah petitih orang tua-tua, "Tidak terasah batu sepulau dan hendak bermajlis di tepi air. Hendak mendesa di perut kenyang." Marilah kembali bahu-membahu dalam menjayakan agenda negara kita. Semoga Bajet 2017 ini dilimpahi rahmatnya dan membawa sejahtera kepada semua rakyat, Ahli-ahli Yang Berhormat. Tuan Yang di-Pertua, ada lagi beberapa perkara yang saya hendak sebutkan. Akan tetapi oleh kerana masa tidak mengizinkan insya-Allah ruang lain akan saya kemukakan. Tuan Yang di-Pertua, saya mohon menyokong. Terima kasih. Timbalan Yang di-Pertua [Datuk Seri Dr. Ronald Kiandee]: Terima kasih Yang Berhormat. Yang Berhormat Gelang Patah. 11.56 pg. Tuan Lim Kit Siang [Gelang Patah]: Tuan Yang di-Pertua, sebagai Ahli Parlimen Dewan Rakyat yang paling lama setelah berkhidmat selama lebih 43 tahun dalam 10 penggal daripada 13 penggal sejak 1969 sehingga kini kecuali dalam Parlimen Kesembilan pada November 1999 hingga 2004. Saya amat sedih untuk mengumumkan bahawa sepanjang 43 tahun ini, saya tidak pernah berasa begitu malu dan marah melihat keadaan negara yang menjadi satu-satunya cinta hati dan patriotisme, yang saya rela berkorban apa sahaja termasuk jiwa raga telah jatuh ke tahap yang begitu teruk sehingga menteri-menteri dan Ahli-ahli Parlimen langsung tidak tersinggung apabila dunia menggelarkan negara sebagai kleptokrasi global... [Tepuk] Apa yang telah berlaku kepada Malaysia? Adakah para Menteri dan Ahli-ahli Parlimen di Dewan Rakyat dan pemimpin-pemimpin negara ini telah betul-betul kehilangan moral kompas. Walaupun Ahli-ahli Parlimen bermula dengan doa sebelum setiap sidang Parlimen. Adakah doa ini telah kehilangan ertinya? Adakah kita telah menjadi munafik sehingga habis terlupa doa yang kita baca di setiap pembukaan sidang Parlimen sehingga kita langsung tidak terganggu atau berasa malu atau marah, negara yang dikenali dunia sebagai sebuah kleptokrasi global. Sebuah negara yang diperintah 3P iaitu pencuri, perompak, penyamun... [Tepuk] Apa itu kleptokrasi? Ia ditakrifkan sebagai pemerintahan oleh pencuri atau sekumpulan pencuri. Adakah begini akhirnya apa yang kita cita-cita dan impikan oleh bapa- bapa merdeka dan bapa-bapa Malaysia, Tun Abdul Rahman, Tun Razak, Tun Tan Sri Hussein, Tun Sambanthan, Tun Fuad, Tun Mustapa, OKK Sundang, Temenggung Jugah, Datuk Haji Openg, Ong Kee Hui, Ling Beng Siew dan James Wong ketika Malaya mencapai kemerdekaan pada tahun 1957 dan Persekutuan Malaysia ditubuhkan pada 1963. Adakah kita boleh berasa bangga bahawa Malaysia kini dikenali dunia sebagai negara ditadbir pencuri, perompak dan penyamun? Jika Malaysia tidak sepatutnya dikenali dunia sebagai kleptokrasi global maka pemimpin-pemimpin dan institusi-institusi Malaysia bermula dengan Kabinet dan Parlimen mesti menolak dan membantah secara jelas agar dapat didengari di seluruh dunia bahawa fitnah dan nista terhadap nama baik negara dan reputasinya adalah salah dan tidak berasas.